Coptotominae

Coptotominae er en underfamilie av biller i familien vannkalver (Dytiscidae). Gruppen omfatter bare én slekt, Coptotomus, med seks amerikanske arter.

Både imago og larvene lever i vann. De er avhengig av atmosfærisk luft for å leve, og den henter de i vannoverflaten.

Vannkalver er rovdyr både som larve og imago.

Utseende 
Coptotominae er middelsstore (5,5-8,5 millimeter), avlange og strømlinjeformede, litt flate vannkalver med gule og svart tegninger. Larvene kan kjennes på at de har langstrakte gjeller langs bakkroppen.

Levevis 
Alle vannkalvene lever i vann både som larver og som voksne. Det eneste stadiet som er på land er puppestadiet: når larven er fullt utvokst, kryper den på land, graver ut et kammer i jorden e.l. og forvandler seg til en puppe. De voksne vannkalvene flyr godt og kan derfor påtreffes et stykke fra vannet.

Utbredelse 
Gruppen er utbredt i Amerika.

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver Dytiscidae Leach, 1815
 Underfamilien Coptotominae Van den Branden, 1885
 Stammen Coptotomini Van den Branden, 1885
 Slekten Coptotomus Say, 1830
 Coptotomus difficilis LeConte, 1852
 Coptotomus interrogatus (Fabricius, 1801)
 Coptotomus longulus LeConte, 1852
 Coptotomus loticus Hilsenhoff, 1980
 Coptotomus serripalpus Say, 1830
 Coptotomus venustus (Say, 1823)

Eksterne lenker 
 bugguide.net - bildedatabase over nordamerikanske insekter 
 

Vannkalver
Biller formelt beskrevet i 1830